Τρίτη, 10 Ιουλίου 2018

Αγαπητοί Γονείς,

Από τη φετινή σχολική χρονιά είμαστε στην ευχάριστη θέση να σας ανακοινώσουμε ότι ξεκινάμε τη συνεργασία μας με τα Technokids, ένα διεθνή εκπαιδευτικό φορέα, που διδάσκει σε μαθητές τη σωστή χρήση των Νέων Τεχνολογιών με την πρωτοποριακή μέθοδο του **Project based Learning** και με δραστηριότητες **STEM** (Science, Technology, Engineering, Mathematics) & **ICT** (Internet, Communications & Technology).

Το εκπαιδευτικό πρόγραμμα των Technokids είναι μία συλλογή από τεχνολογικά projects (εργασίες-σενάρια), που σκοπό έχει να μετατρέψει *το μάθημα της πληροφορικής* σε μια συνεχή έρευνα για ανακάλυψη του κόσμου της επιστήμης της τεχνολογίας. Με κίνητρο τη θεματολογία που εστιάζει στα ενδιαφέροντά τους και με την καθοδήγηση του εκπαιδευτικού, που ορίζει τον τεχνολογικό στόχο, οι μαθητές ανακαλύπτουν, δημιουργούν, πειραματίζονται με προγράμματα και δραστηριότητες (**STEM** & **ICT** ) κατάλληλες για την ηλικία τους.

Η εκπαίδευση **STEM** δίνει έμφαση στην επιστήμη, την τεχνολογία, τη μηχανική και τα μαθηματικά. Τα τεχνολογικά projects των Technokids ενσωματώνουν δραστηριότητες **ICT** και **STEM** στο σχολικό πρόγραμμα. Ο πρωταρχικός στόχος της ενσωμάτωσης στο πρόγραμμα είναι να δοθούν στους μαθητές **ολοκληρωμένες γνώσεις** και **δεξιότητες** για να γίνουν οι ψηφιακοί αυριανοί πολίτες. Τα Technokids υποστηρίζουν την εκπαίδευση STEM.

Τα τεχνολογικά μέσα που έχουν να κάνουν με την πληροφόρηση και την επικοινωνία (**ICT**) μπορούν να βελτιώσουν την εκπαίδευση. Η ενσωμάτωση των τεχνολογικών εργαλείων στα μαθήματα κάνει τους μαθητές να συμμετέχουν καλύτερα στο μάθημα, να κατανοούν πιο εύκολα το περιεχόμενο και να εφαρμόζουν καλύτερα τις δεξιότητες τους. Αυτή η προσέγγιση καθιστά τη μάθηση αποτελεσματική.

*Στον Καναδά, τη χώρα προέλευσης του εκπαιδευτικού προγράμματος Technokids, εκπαιδευτικοί, παιδοψυχολόγοι και τεχνικοί πληροφορικής μελετούν και αξιολογούν όλα τα νέα δεδομένα στον τομέα της πληροφορικής και της εκπαίδευσης με σκοπό την δημιουργία πρωτοποριακών διδακτικών ενοτήτων. Η εκπαιδευτική ύλη είναι αναγνωρισμένη από την* ***Microsoft  Inc.*** *και διδάσκεται με επιτυχία σε* ***32 χώρες*** *και σε περισσότερα από 5.000 σχολεία.*

Οι μαθητές του δημοτικού θα ολοκληρώσουν δυο (2) θεματικές ενότητες κατά την διάρκεια της σχολικής χρονιάς. Ο κάθε μαθητής αποκτά το «**Student kit**» των Technokids που περιλαμβάνει **2** **Τετράδια Εργασιών** (**workbooks**).

**H συμμετοχή στο πρόγραμμα των Technokids για τους μαθητές μας θα πραγματοποιηθεί με χορηγία του Σχολείου και οι γονείς θα καλύψουν μόνο το κόστος του «Student kit» (Πακέτο Μαθητή) το οποίο είναι 20€ (η απόδειξη λιανικής πώλησης εκδίδεται από την Technokids Hellas).**

Λίγα λόγια για την ύλη της χρονιάς: **Δ’ δημοτικού = Senior 1**

|  |  |
| --- | --- |
| **TechnoJourney** | Οι μαθητές σε αυτή την ενότητα ταξιδεύουν στον κόσμο του διαδικτύου! Έχοντας το διαβατήριο στο χέρι ταξιδεύουν σε ηλεκτρονικές βιβλιοθήκες, ηλεκτρονικά ταχυδρομεία και ηλεκτρονικούς παιδότοπους. Σε αυτή την online περιπέτεια ανακαλύπτουν τον θαυμαστό κόσμο του διαδικτύου και μαθαίνουν πώς να είναι υπεύθυνοι ψηφιακοί πολίτες! **Λογισμικό**: Internet Explorer, Word **Ικανότητες**: Γραφικά, Επεξεργασία κειμένου και Τηλεπικοινωνίες |
| **TechnoMummy** | Στην ενότητα αυτή οι μαθητές γίνονται Αιγυπτιολόγοι. Έχει ανακαλυφθεί μια νέα σαρκοφάγος στην κοιλάδα των Βασιλιάδων και ως ειδικοί ταξιδεύουν στην Αίγυπτο για να ανακαλύψουν την ταυτότητα της. Γνωρίζουν στοιχεία του Αρχαίου Αιγυπτιακού πολιτισμού με τη βοήθεια του Internet και στο MS Word ετοιμάζουν ένα ημερολόγιο του ταξιδιού τους με φωτογραφίες και αναμνήσεις από το ταξίδι. Τέλος, χρησιμοποιούν μια βάση δεδομένων της MS Access για να εντοπίσουν αλλά και να εισάγουν ευρήματα από τους τάφους των Φαραώ! **Λογισμικό**: Access, Paint **Ικανότητες**: βάσεις δεδομένων, γραφικά |

Επιλέγοντας το πρόγραμμα Technokids παρέχουμε στους μαθητές μας ποιοτική και ουσιαστική εκπαίδευση στο μάθημα της πληροφορικής με άμεσα αποτελέσματα. Θα μάθουν να διαχειρίζονται σχεδόν όλες τις εφαρμογές Ms Office και έτσι οι δάσκαλοι τους στις τάξεις θα μπορούν με άνεση πια να ζητούν από τους μαθητές εργασίες σχετικές με αυτές του ενιαίου διαθεματικού προγράμματος σπουδών του Υπουργείου Παιδείας.

Με εκτίμηση

Από τη Διεύθυνση του σχολείου